Es modifica l'apartat 8 de l'article 11 de la Llei 2/1985, que resta redactat de la manera següent:
Es modifica l'apartat 3 de l'article 12 de la Llei 2/1985, que resta redactat de la manera següent:
En el marc de la normativa mercantil i en els termes i les condicions que s'estableixin per reglament, l'Institut Català de Finances pot constituir societats anònimes dedicades al finançament d'empreses sota qualsevol modalitat i, així mateix, societats que agrupin les participacions financeres i patrimonials de l'Administració de la Generalitat i els ens que en depenen.
Aquestes societats poden participar igualment en fons de qualsevol tipus, mobiliaris o immobiliaris; en societats i fons de garantia, i en societats o fons de capital de risc.
Així mateix, poden adquirir participacions en altres societats mercantils, siguin públiques o privades.
El Govern ha de determinar els àmbits econòmics preferents en els quals els dits ens han d'actuar o participar.
Es modifica l'article 21 de la Llei 2/1985, que resta redactat de la manera següent:
La Junta de Govern pot constituir una o més comissions executives, en les quals pot delegar algunes o totes les competències a què es refereixen les lletres d i f de l'article 19.
La Junta de Govern o una comissió executiva que tingui competències delegades en aquest àmbit pot avocar l'exercici de la competència delegada al conseller o consellera delegat, en casos singulars i per raons d'índole tècnica, econòmica, jurídica o social, per a resoldre qüestions de quantia superior."
S'afegeix un apartat 3 a l'article 22 de la Llei 2/1985, amb el text següent:
En cas de vacant, absència o malaltia del secretari o secretària designat per la Junta de Govern, l'ha de substituir la persona que designi en cada cas el president o presidenta de la Junta de Govern o de la comissió corresponent entre els membres respectius o entre el personal de l'Institut Català de Finances."
Es modifica l'apartat 2 de l'article 23 de la Llei 2/1985, que resta redactat de la manera següent:
Són funcions del conseller o consellera delegat:
"a) La direcció superior de l'entitat sota les directrius emanades de la Junta de Govern i el control de l'execució de les funcions delegades per la Junta de Govern en qualsevol òrgan de l'Institut Català de Finances o en les comissions que es constitueixin.
"b) La representació ordinària de l'entitat en els àmbits judicial i extrajudicial quan no l'exerceixi el president o presidenta de la Junta de Govern, la qual comporta la signatura dels documents públics i privats necessaris per a la formalització de les operacions de finançament aprovades per qualsevol dels òrgans competents i per a constituir, substituir o cancel·lar les garanties acordades a favor de l'entitat.
Aquesta representació comprèn les operacions passives de finançament que s'autoritzin dins els límits pressupostaris.
"c) La representació de l'Institut Català de Finances en les juntes generals de les societats mercantils en les quals participi directament o indirectament, sens perjudici de la representació del mateix Institut en els altres àmbits que s'acordin.
"d) La preparació i la redacció dels documents a què es refereixen les lletres a, b i c de l'article 19.
"e) La presentació, a la Junta de Govern i a les comissions executives corresponents, de les operacions de finançament de l'Institut Català de Finances i l'elevació de les corresponents propostes, sens perjudici de la facultat d'iniciativa que correspon al president o presidenta de la Junta de Govern en els òrgans de què forma part.
"f) La direcció superior i la contractació del personal de l'Institut Català de Finances.
"g) L'exercici de les facultats que li delegui la Junta de Govern."
Es modifica l'apartat 2 de l'article 24 de la Llei 2/1985, que resta redactat de la manera següent:
"a) La gestió ordinària de l'entitat.
"b) L'execució material dels acords de la Junta de Govern, d'acord amb les instruccions de coordinació del conseller o consellera delegat.
"c) L'organització dels serveis de l'Institut Català de Finances i la direcció del personal, d'acord amb les directrius aprovades per la Junta de Govern i amb les instruccions que les desenvolupen del conseller o consellera delegat.
Es modifica l'article 25 de la Llei 2/1985, que resta redactat de la manera següent:
El conseller o consellera delegat sotmet a l'aprovació de la Junta de Govern el nomenament i les retribucions dels subdirectors generals, els quals tenen les funcions que la dita Junta acordi.
El president o presidenta de la Junta de Govern o, si no n'hi ha, el conseller o consellera delegat signa el nomenament del subdirector o subdirectora o dels subdirectors designats per la Junta de Govern."